burgasdotpro/wikipedia huggingface dataset:
Adenosarkóm

Adenosarkóm je zhubný nádor pôvodom z buniek žľazového epitelu a spojivového tkaniva. Typickým príkladom je tzv. Wilmsov nádor obličky u malých detí. Všeobecne je liečba totožná s liečbou ostatných zhubných nádorov – predovšetkým chirurgia, rádio- a chemoterapia.
Zeds Dead

Zeds Dead je kanadská elektronická hudobná dvojica z Toronta. Jej členmi sú Dylan Mamid (DC) a Zach Rapp-Rovan (Hooks). Spoločne tvoria hudbu od roku 2004, a v začiatkoch mali názov Mass Productions. Meno "Zeds Dead" pochádza z filmu "".
Dvojica tvorí vo viacerých žánroch ako electro house, hip-hop, drum and bass a glitch, ktoré začleňujú do svojho dubstepového základu.
Historiometria

Historiometria skúma kreativitu, jej príčiny a kontexty v dejinách kultúry a v biografiách géniov, s využitím štatistických metód. Ústrednou témou historiometrie sú vývoj talentu a individuálne aj spoločenské predpoklady tvorivosti. 
Vznik.
Prvá historiometrická štúdia bola práca belgického matematika Adolpha Queteleta o vzťahu medzi vekom a tvorivými výkonmi veľkých anglických a francúzskych dramatikov. Skutočnú popularitu odboru však zaistil Francis Galton svojou štúdiou o dedičnosti geniality z roku 1869. Začiatkom 20. storočia ju rozvíjal Frederick Adam Woods, ktorý zaviedol aj termín historiometria.
Súčasný výskum.
Poprednými súčasnými historiometrikmi sú Dean Keith Simonton a Charles Murray. Simonton definuje historiometriu ako kvantitatívnu metódu štatistickej analýzy retrospektívnych dát. Historiometria hľadá transhistoricky invariantné zákonitosti tvorivosti a vodcovstva, ktoré sú platné naprieč rôznymi epochami a kultúrami. Simonton sformuloval desať takýchto zákonitostí, ktoré vyplynuli z dejinných dát.
Murray v knihe "Human Accomplishment" skúmal 4000 najväčších svetových osobností vied, umení a filozofie v uplynulých 3000 rokoch. Zoradil ich podľa množstva pozornosti, ktorá im je venovaná v prameňoch (napríklad najcitovanejším biológom je Charles Darwin, matematikom Leonhard Euler, výtvarníkom Michelangelo, filozofom Aristoteles, fyzikmi Isaac Newton a Albert Einstein, hudobníkmi Mozart a Beethoven). Murray analyzoval typ spoločnosti, ktorá je pre tvorivosť priaznivá.
The Velvet Underground &amp; Nico

The Velvet Underground &amp; Nico je debutový štúdiový album americkej rockovej skupiny The Velvet Underground. Album vyšiel v marci 1967 vo vydavateľstve Verve Records. Jeho producentom bol Andy Warhol. Album dosiahol 171. miesto v americkom rebríčku.
Rakúska sociálna služba

Rakúska sociálna služba je dvanásťmesáčna alternatíva k povinnej vojenskej službe.
Všeobecné.
Rakúska sociálna služba je súčasť neziskovej organizácie Rakúska zahraničná služba, ktorá bola založená Andreasom Maislingerom a Andreasom Hörtnaglom v roku 1998. Služba môže byt vykonávaná v zariadeniach pre spomienku na holokaust, v sociálnej alebo mierovej oblasti. Sociálny pracovník pracuje pre organizácie, ktoré slúžia hospodárskemu a sociálnemu rozvoju štátu v rôznych štátoch na svete.
Organizácia má na vykonávanie služby k dispozícii 69 miest v 32 rôznych krajinách, čím je najväčšou zahraničnou službou Rakúska. Partnerské organizácie sú umiestené v 22 rôznych štátoch na 4 kontinentoch a majú rôzne úlohy a ciele. Tieto úlohy siahajú od práce s deťmi na ulici, účasti na projektoch zásobovania vodou, školského vzdelávania, až po starostlivosť o migrantov.
Korónos

Korónos (, ) môže byť v gréckej mytológii:
Fluorid

Fluoridy sú binárne zlúčeniny fluóru s inými prvkami, v ktorých je fluor v podobe aniónu F−.
Vznikajú reakciou:
Kovu s fluórom:
Kovu s kyselinou fluorovodíkovou:
Hydroxidu s kyselinou:
Vlastnosti.
Rozpustné fluoridy sú jedovaté, zasahujú do metabolizmu vápnika v organizme, do tkanivového dýchania a iných funkcií. Pri chronickej otrave fluoridom sa objavujú neurologické príznaky (zmätenosť, poškodenie zrakového nervu) a zmeny na kostiach a zuboch.
Fluoridy nekovov.
Fluoridy nekovov sú väčšinou prchavé, kovalentné zlúčeniny.
Fluoridy kovov.
Fluoridy kovov v nižších oxidačných stavoch sú väčšinou pevné látky iónového typu.
Karagén

Karagén látka príbuzná agaru zo skupiny fytokoloidov, nemá schopnosť tvoriť pevný gél. Získava sa zo skupiny červených rias označovanej ako karagenofyty, najčastejšie z napúchavky kučeravej. Používa sa na zahustenie a stabilizáciu potravinových výrobkov (krémy, šľahačka, zmrzlina), ako emulgátor vo farmaceutickom, textilnom a kožiarskom priemysle. 
E číslo Karagénu je E407.
Ázijské židovstvo

Ázijské židovstvo alebo Židovské komunity v Ázii prechádzajú v súčasnosti vyľudňovacím procesom. Medzi hlavné a celosvetovo významné komunity patria Židia v Izraeli. V minulosti bola významná komunita v Sovietskom zväze a aj dnes existujú v postsovietskych krajinách nemalé židovské komunity. Mimo krajín bývalého ZSSR stojí za zmienku židovská komunita v Indii.
Prehľad židovských komunít v ázijských krajinách.
"Zdroj dát: American Jewish Committee Archives (rok 2005), Izraelský centrálny štatistický úrad - Izrael v číslach (rok 2007), Ministerstvo zahraničia USA - Správa o medzinárodnej náboženskej slobode (rok 2007),NCSJ: Advocates on Behalf of Jews in Russia, Ukraine, the Baltic States &amp; Eurasia, Beth Hatefutsoth"
a CIA - World Factbook, 2007 
b uvádzané v promile (počet Židov na 1000 obyvateľov)
Uvedené dáta sú približné a líšia sa v závislosti na jednotlivých prieskumoch. Na týchto stránkach sú k nájdeniu demografické populačné tabuľky týkajúce sa židovskej populácie:
Katanga (štát)

Katanga bol separatistický štát v strednej Afrike v dnešnej Konžskej demokratickej republike. Moïse Tshombe vyhlásil nezávislosť 11. júla 1960 a stal sa prezidentom. Štát zanikol 15. januára 1963, keď Konžská armáda s pomocou jednotky OSN dobyla Élisabethville, jeho hlavné mesto, a územie štátu sa stalo opäť konžskou provinciou.
Lamedón

Lamedón (, ) je v gréckej mytológii mladší syn Koróna, syna boha Apolóna, nástupca sikyónskeho kráľa Epópea. 
Keď jeho starší brat Korax zomrel bez potomstva, kráľovstva sa zmocnil Epópeus, ktorý prišiel z Tesálie. Do Sikyónu však onedlho zo strachu pred hnevom svojho otca ušla z Téb krásna Antiopé, dcéra tébskeho kráľa Nyktea, potom ako oťarchavela s bohom Diom. Jej otec Nykteus sa s tým nevedel zmieriť ani keď umieral po ťažkej chorobe a zaviazal preto svojho brata Lyka prísahou, aby nenechal Antiopu bez trestu. Lykos následne usporiadal proti Sikyónu vojenskú výpravu a po krvavej bitke kráľa Epópea zabil a Antiopu zajal. Keďže Epópeus nemal potomka, kráľom Sikyónu sa stal Lamedón.
Lamedón sa potom oženil s Fénou, dcérou Aténčana Klytia a mali spolu dcéru Zeuxippu. Neskôr, keď bol Lamedón vo vojnovom stave s bratmi Archodrom a Architelom, synmi Achaia, prišiel mu na pomoc z Atiky Sikyón. Z vďaky mu potom Lamedón dal svoju dcéru Zeuxippu za manželku a vyhlásil ho za svojho nástupcu. Keď sa tento muž následne stal kráľom, jeho krajinu menom "Aigialea", pomenovali po ňom Sikyón.
Majstrovstvá sveta v hádzanej mužov 1997

Majstrovstvá sveta v hádzanej mužov 1997 boli v poradí 15. Majstrovstvá sveta v hádzanej mužov, ktoré organizuje Medzinárodná hádzanárska federácia (IHF). Konali sa v troch japonských mestách: Kumamoto, Yamaga a Yatsuhiro, v dňoch od 17. mája1. júna 1997, za účasti 24 tímov. Mužské MS sa tak prvýkrát konali na ázijskom kontinente. Nováčikmi turnaja boli , , , a . Víťazom sa stalo druhýkrát .
Big Brother Awards

Big Brother Awards (doslova "Ceny Veľkého brata") je súťaž, v ktorej sú vybrané "vládne a súkromné organizácie ... ktoré najviac ohrozujú súkromie".
Súťaž je nazvaná po postave Veľkého brata z románu Georga Orwella "1984". Je udeľovaná úradom, firmám, organizáciám a osobám, ktorých činnosť výrazne a trvalo ohrozovala alebo porušovala súkromie alebo poskytla osobné údaje tretím stranám. Účelom súťaže je pritiahnuť pozornosť verejnosti k otázkam ochrany súkromia a súvisiacim trendom v spoločnosti, najmä v oblasti ochrany dát.
Súťaž prebieha vo viacerých krajinách (napr. Spojené štáty, Spojené kráľovstvo, Taliansko, Nemecko, Rakúsko, Česko).
Zeuxippé

Zeuxippé alebo Zeuxippa (, ) môže byť v gréckej mytológii:
Ubangi

Ubangi (po francúzsky: "Oubangui" v Konžskej republike a v Stredoafrickej republike a "Ubangi" v Konžskej demokratickej republike) je rieka strednej Afriky v povodí rieky Konga.
Prietok.
Mesačný priemerný prietok ( m³/s) zamerané v hydrologickej stanici v Bangui, priemer za 84 rokov (1911-1994):
Boilies

Boilies je špeciálna rybárska nástraha a návnada z vareného cesta a ďalších prísad, medzi ktoré môže patriť rybie mäso, mlieko, obilniny alebo zelenina. Často sa primiešavajú aj vajíčka ako spojivo. V priemyselných krmivách sú tiež obvykle primiešané aromatické látky, rôzne posilňujúce arómy a esencie. Boilies má vždy guľatý tvar, ktorý umožňuje jeho lepšie prijímanie rybami, najčastejšie kaprami. 
Vďaka svojej tvrdosti sa boilies na rozdiel od tradičných návnad (chlieb, pelety, atď.) tak rýchlo nerozpustí. V dnešnej dobe je to jedna z najpoužívanejších nástrah na kapry. Existuje veľké množstvo druhov, farieb aj veľkostí - od tzv. mikro boilies (najmenšie majú len 3 mm) až po veľké, 40 milimetrové, vhodné na veľké ryby.
Boilies možno ešte rozlíšiť na plávajúce (tzv. pop-ups) a normálne (klesajúce ku dnu). Plávajúce sa používajú prevažne tam, kde je bahno, tráva a podobné prostredie, v ktorom by ryby návnadu nenašli.
Pôvod.
Vznik boilies sa datuje do roku 1970, kedy dvaja britskí rybári Lenny Middleton a Kevin Maddocks hľadali spôsob, ako loviť kapry bez toho, aby boli nástrahy zjedené menšími, alebo úplne inými rybami. Vývoj návnady s veľkou tvrdosťou a veľkými rozmermi spôsobil, že ostatné ryby, ako pleskáč vysoký alebo lieň, mali s prijatím boilies problémy.
Testovanie.
Boilies sa testuje pomocou testerov alebo spolupracovníkov. Väčšinou si vezmú nové vzorky boilies a jednoducho na ne chytajú. Výsledky takého testovania však ovplyvňuje množstvo vplyvov, ako miesto, čas, počasie, alebo aj vlastnosti samotného testera. 
Životnosť vo vode.
Každý výrobca má radu boilies, ktorá je rýchlo rozpustná (rádovo desiatky minút) a radu, ktorá ma vydržať vo vode viac ako 48 hodín bez toho, aby sa úplne rozpustila. Rýchlo rozpustné boilies rýchlejšie uvoľňujú do vody svoje atraktanty a príchute a skôr prilákajú rybu. Menej rozpustné zasa nedokážu tak rýchlo rybu zaujať, na druhej strane však lepšie odolávajú útokom menších rýb, ktoré tvrdšiu a väčšiu nástrahu nedokážu prijať.
Výroba boilies.
Dnes poznáme na Slovensku a v Česku viac ako 20 komerčných výrobcov boilies. V Európe ich bude viac ako 100. Výrobcovia majú svoje tajné receptúry, ale v podstate používajú rovnaké prísady, ktoré sú dostupné na trhu každému. Cenovo sa boilies pohybuje v čase písania tejto správy (február, 2013), od 5€ do 24€ za kilogram. Zloženie a ďalšie podrobnosti o boilies je možné zistiť u samotných výrobcov. Katalóg, popis, diskusiu a fotogalériu pre všetky české a slovenské značky nájdete na stránke o boilies .
Ďalšou alternatívou je vlastná výroba. Recepty na vlastnú výrobu boilies sú dnes dávno známe. Nájdete ich na už spomenutých diskusných fórach, alebo v publikáciach od majiteľov komerčných značiek.
Mont Ngaoui

Mont Ngaoui () je najvyšší vrchol Stredoafrickej republiky. Nachádza sa v pohorí Adamaoua, na hranici medzi Kamerunom a Stredoafrickou republikou.
Kovačica

Kovačica môže byť:
Majstrovstvá sveta v hádzanej mužov 1999

Majstrovstvá sveta v hádzanej mužov 1999 boli v poradí 16. Majstrovstvá sveta v hádzanej mužov, ktoré organizuje Medzinárodná hádzanárska federácia (IHF). Konali sa v troch egyptských mestách: Káhira, Ismailia a Port Said, v dňoch od 1.15. júna 1999, za účasti 24 tímov. Mužské MS sa tak prvýkrát konali na africkom kontinente. Nováčikmi turnaja boli , a Nigéria. Víťazom sa stalo štvrtýkrát v histórii . Bronzová získala svoju prvú medailu od osamostatnenia.
Kankrinit

Kankrinit je hexagonálny minerál patriaci do skupiny foidov, chemicky Na6Ca(CO3)(AlSiO4)6.2H2O. Je zriedkavý, zložením príbuzný nefelínu.
Po prvýkrát bol popísaný v roku 1839, z náleziska v ruskom pohorí Ural. Pomenovaný je podľa ruského ministra financií Georga Cancrina.
Vlastnosti.
Zriedkavo tvorí kryštály veľké niekoľko centimetrov. Obyčajne je jemnozrnný a celistvý, alebo vytvára stĺpcovité masy. Je bledo- až tmavožltý, svetlo-oranžový, alebo ružový až purpurový.
Vznik.
Je primárny minerál alkalických hornín, alebo produkt alterácie nefelínu.
Výskyt.
Kankrinit je hojný vo foidových syenitoch, v kontaktne metamorfovaných horninách a niektorých pegmatitoch.
Lokality.
Známy je napríklad z nefelinických syenitov vo Východných Karpatoch v rumunskom Banáte.
Voľná energia

Voľná energia (F) je jeden z termodynamických potenciálov, má rozmer energie. Voľná energia vyjadruje množstvo práce, ktorú je ideálny plyn schopný vykonať izotermicky, teda bez zmeny vlastnej teploty.
Vzorec a odvodenie.
Voľná energia sa dá vyjadriť vzorcom
kde formula_2 je energia systému, formula_3 je jeho teplota a formula_4 je entropia systému. Vzorec je v skutočnosti Legendrova transformácia energie systému. Totálny diferenciál voľnej energie má potom tvar
kde formula_6 je chemický potenciál, formula_7 je počet častíc v systéme, formula_8 je tlak a formula_9 je objem.
Práca pri izotermickom deji.
Ak fixujeme počet častíc a teplotu systému, potom totálny diferenciál voľnej energie má tvar
a voľná energia vyjadruje prácu, ktorú je schopný ideálny plyn vykonať izotermicky
Voľná energia pri nevratnom deji.
Pri nevratnom deji je totálny diferenciál menší ako ako pri vratnom deji alebo ako v stacionárnom stave, teda platí
lebo pri nevratnom deji narastá entropia systému viac ako energia systému. Ak pri takomto procese fixujeme počet častíc, objem a teplotu, tak platí
Majstrovstvá sveta v hádzanej mužov 2001

Majstrovstvá sveta v hádzanej mužov 2001 boli v poradí 17. Majstrovstvá sveta v hádzanej mužov, ktoré organizuje Medzinárodná hádzanárska federácia (IHF). Konali sa v deviatich francúzskych mestách: Albertville, Amnéville, Besançon, Dunkerque, Toulouse, Marseille, Montpellier, Nantes a Paríž v dňoch od 21. februára4. februára 2001, za účasti 24 tímov. Francúzsko hostilo mužské MS druhýkrát, predtým to bolo v roku 1970. Nováčikmi turnaja boli Grónsko a . Víťazom sa druhýkrát v histórii stalo . Zaujímavosťou je, že prvýkrát v histórii MS sa dostalo neeurópske družstvo do semifinále.
Voľba prezidenta Českej republiky v roku 2013

Voľba prezidenta Českej republiky v roku 2013 boli prvé priame voľby prezidenta Českej republiky. V prvom kole zvíťazil o 0,81% Miloš Zeman nad Karlom Schwarzenbergom. V druhom kole, ktoré sa konalo 25. a 26. januára 2013 zvíťazil o 9,61% Miloš Zeman.
Prvé kolo.
Prvé kolo volieb sa konalo 11. a 12. januára 2013. Volebná účasť bola 61,31%. Odovzdaných bolo 5 143 966 platných hlasov.
Výsledky prvého kola.
Oficiálne výsledky prvého kola podľa Českého štatistického úradu (kandidáti postupujúci do druhého kola sú zvýraznení)
Druhé kolo.
Druhé kolo volieb sa konalo 25. a 26. januára 2013. Volebná účasť bola 59,11% oprávnených voličov, celkový počet odovzdaných platných hlasov bol 4 958 576. Víťazom druhého kola sa stal Miloš Zeman, ktorý získal takmer o 500 tisíc hlasov viac než jeho protikandidát Karel Schwarzenberg.
Výsledky druhého kola.
Oficiálne výsledky druhého kola podľa Českého štatistického úradu (víťaz volieb je zvýraznený).
Prezidentská inaugurácia je naplánovaná na 8. marca 2013 počas spoločného zasadania Senátu a Poslaneckej snemovne. Nový prezident svoj sľub zloží vo Vladislavskej sále.
Prešporské divadlo

Prešporské divadlo je slovenské divadlo, ktoré vzniklo v roku 2003. Kladie rovnaký dôraz na činohernú, hudobnú, výtvarnú a pohybovo-tanečnú podobu svojich predstavení. Týmto spôsobom sú spracované všetky ich diela. Sú jedným z mála divadiel, pracujúcich v štýle spektakulárnych predstavení Roberta Wilsona.
Režisérom všetkých predstavení je Ivan Blahút, stály herecký súbor tvoria Judita Hansman, Elena Kolek Spaskov a Štefan Richtárech. V predstaveniach hosťuje mnoho hercov zo slovenských i zahraničných divadiel. 
Známe sú predstavenia "Tretia Farba Evy" (činoherná opera), "smutné" komédie "Konkurz", "Dvere", "Kríza", klauniáda "Končerto dy komediánty" a predstavenie "Niečo málo o ženách". Ako jediné divadlo v Európe získalo práva na dramatizáciu diela známeho brazílskeho spisovateľa Paola Coelha "Diabol a slečna Chantal" (Pokušenie).
Sómapura Mahávihára

Sómapura Mahávihára (bengálsky: সোমপুর মহাবিহার) bol jeden z významných budhistických kláštorov Južnej Ázie. Jeho pozostatky sa nachádzajú neďaleko mesta Paharpur v severozápadnom Bangladéši, kde patrí medzi najdôležitejšie archeologické lokality. Od roku 1985 je zapísaný na zozname svetového dedičstva UNESCO.
Kláštor sa skladá z veľkého množstva stúp a vyhĺbených ciel pre mníchov. Bol postavený na prelome 8. a 9. storočia a niekoľko storočí sa tešil veľkej popularite. Postupne ho však začali mnísi opúšťať a na začiatku 13. storočia spustol úplne. Ruiny kláštora znovuobjavil až v 19. storočí Buchanon Hamilton. V roku 1919 bola oblasť vyhlásená za chránenú archeologickú lokalitou a v roku 1923 tu začali vykopávky. 
Opis.
Celá stavba zahŕňa 177 miestností, ktoré slúžili mníchom na ubytovanie a meditáciu. Cely spolu s priľahlými svätyňami tvorili jadro kláštora, ktorý pokrýva plochu až 27 akrov, čo z neho robí jeden z najrozľahlejších kláštorov na juh od Himaláji. Základová doska kláštor má rozmery 276 na 277 metrov.
Kláštor slúžil najmä pre vzdelávacie účely a mal kapacitu až 2 000 študentov, ktorí prichádzali aj zo vzdialenejších krajín ako bola Kórea, Mongolsko, Čína a Tibet.
Niekoľko storočí bol jedným z veľkých náboženských centier najmä budhizmu, avšak do istej miery i hinduizmu a džinizmu. Podľa tradície tu prebýval i významný indický budhistický učenec Atíša, aby sa tu venoval prekladateľskej činnosti. 
V blízkom okolí, alebo priamo v kláštore bolo nájdené množstvo najrôznejších drobných i väčších predmetov ako sú mince, kamenné sochy, keramické pozostatky a pod.
Sociológia kultúry

Sociológia kultúry ("Sociology of Culture, Kultursoziologie") je chápaná ako úseková, odvetvová alebo špeciálna sociologická disciplína, ktorej predmetom je štúdia oblasti kultúry, presnejšie spoločenskej podmienenosti kultúry a prejavu pôsobenia kultúry v živote ľudí v podobe socio-kultúrnych javov a procesov. Sociológia kultúry je rôznorodo nahliadaná, rozporná, rozsiahla a ťažko definovateľná z hľadiska skúmania kultúry, ktorá je vytváraná, ale súčasne vždy aj relativizovaná jednaním a chovaním ľudí.
Rozdelenie sociológie kultúry.
V systéme sociológie býva pojem sociológia kultúry používaný v rôznych zmysloch : 
Niektoré témy sociológie kultúry: funkcia kultúry z perspektívy sociológie v kontexte sociokultúrnych systémov, rozdiel medzi vysokou a nízkou kultúrou, sociológia životného štýlu, kultúra a príroda, kultúra a civilizácia, kultúra a náboženstvo, kultúra a dejiny, diferencia tradičného a moderného v kultúrnych systémoch, sociálna komunikácia, kultúrne hodnoty a potreby, kultúrne a sociálne zmeny, voľný čas a kultúra, rodina z pohľadu sociológie, kultúrny kolektivizmus a individualizmus, a ďalšie.
Dejiny sociológie kultúry.
Popri eklektických počiatkoch a súčasných pluralistických tendencií možno rozoznať tri významné smery: 
Dejiny sociológie kultúry sa miešajú s inými vedným disciplínami ako filozofia dejín, historiografia, etnológia, etnografia, antropológie, psychológia národov a sociálna psychológia. Významné obdobie pre výskum nastáva počas osvietenstva, prvými teóriami o civilizácii (filozofi Holbach, Condorcet) a neskôr v romantizme, v kontexte rozumového zdokonaľovania jednotlivca a spoločnosti (Kant, Fichte, Schiller). 
Romantizmus rozlišoval medzi kultúrou, ktorú možno pestovať a civilizáciou, ktorú možno organizovať. V počiatkoch sociológie kultúry mal pre ňu význam aj nemecký historizmus a historiografia. Problematiku cyklických teórií kultúrneho vývoja v spojení s teóriami lokálnych civilizácii a tzv. kultúrnym pesimizmom voči západnej spoločnosti prezentoval Oscar Sprengler. Iný smer poukazoval na spirituálno-redukcionistické výklady (Sorokin). 
Ďalší, antropologický smer, posledný spomenutý vylúčil a chápal kultúru ako výsledok ľudských činností, materiálnych i nemateriálnych, vrátane osobnostných rysov a schopností, spôsobu chovania, ktoré si človek ako člen spoločnosti osvojil (Tylor, Boas, Kloskowska). Obavy z dvojznačného pôsobenia techniky vo vzťahu ku kultúre sa ozývajú napríklad v štúdiách L. Mumforda. 
Zmenám v odvetviach kultúry, súvisiacim so vzdelávaním, sa venovali P. Bourdie a J.C. Passeron. Sociologicko-selektívny prúd v sociológii kultúry reflektuje tak vo svojich koncepciách napätie, plynúce z nezmieriteľnosti medzi tradičnými a modernými spoločnosťami (Mannheim). V súčasných pluralistických koncepciách sociológie kultúry dva formujúce smery - inštrumentalizmus a praxeologické prístupy; intergratívne prístupy, reagujúce na krízu v kultúre a spoločnosti.
Li-ťiang

Li-ťiang je mesto a mestská prefektúra v čínskej provincii Jün-nan. Je známe najmä pre svoju historickú časť, ktorej začiatky siahajú viac než 800 rokov do minulosti. Až do dnešných dní si mesto dokázalo zachovať pôvodnú štruktúru a stavby, ktoré priťahujú turistov z celého sveta. 
V roku 1997 bolo mesto zapísané na zoznam svetového dedičstva UNESCO.
Éllóra

Éllóra je archeologické nálezisko v indickom štáte Maháráštra. Tvorí ju množstvo budhistických, hinduistických i džinistických stavieb, najmä kláštorov, stúp a skalných jaskýň. 
Od roku 1983 je súčasťou svetového dedičstva UNESCO. Necelých sto kilometrov od Éllóry sa nachádza Adžanta, ďalšia významná archeologická oblasť.
Jaskyne na Elefante

Jaskyne na Elefante je sedem umelých jaskýň v Indii na ostrove Elefanta. Sú zasvätené Šivovi, jednému z predných hinduistických bohov. Nachádza sa tu veľké množstvo stredovekých kamenných rytín i sôch, väčšinou s vyobrazením niektorej z mnohých podôb Šivu. 
Sú vyhľadávanou turistickou oblasťou a pre svoju unikátnosť boli jaskyne v roku 1987 zapísané na zoznam svetového dedičstva UNESCO.
Chrám Mahábódhi

Chrám Mahábódhi je buddhistický chrám v indickej Bódhgaji, kde mal podľa tradície Buddha Gautama dosiahnuť prebudenie. Bódhgaja sa nachádza v severoindickom štáte Bihár, 96 kilometrov od hlavného mesta Patny. Neďaleko chrámu smerom na západ sa nachádza Strom bódhi pod ktorým Buddha prebudenie dosiahol.
Dejiny.
Podľa tradície Buddha okolo roku 530 pred Kr. prišiel na breh rieky pri Bódhgaji, posadil sa pod pípalový strom ("Ficus religiosa", neskôr známy ako strom osvietenia) a zariekol sa, že nevstane kým nedosiahne prebudenie. Prebudenie potom mal po niekoľkých dňoch skutočne dosiahnuť a potom sa rozhodol, že nasledujúcich niekoľko týždňov naďalej zostane v priľahlom háji, kde sa bude venovať meditácii.
Približne 250 rokov po týchto udalostiach navštívil Bódhgaju kráľ Ašóka a rozhodol sa, že tu postaví kláštor a svätyňu. Vďaka tomu je Ašóka tradične považovaný za zakladateľa chrámu Mahábódhi. S úpadkom budhizmu v Indii v období stredoveku upadá i Bódhgaja. Z väčšiny miestnych stavieb sa stali ruiny a celá oblasť sa stala do značnej miery zabudnutou. Obrat nastal na konci 19. storočia a najmä v priebehu 20. storočia, kedy bola celá oblasť zrekonštruovaná a opäť sa stala jedným z najnavštevovanejších budhistických pútnických miest budhistami i turistami.
Od roku 2002 je chrám zapísaný na zozname svetového dedičstva UNESCO.
Pasargadai

Pasargadai alebo Pasargady (klinopisne ; po novoperzsky پاسارگاد - Pásárgád; po grécky "Πασαργάδαι" - Pasargadai, po latinsky "Pasargadae") bolo hlavné mesto starovekej Perzskej ríše a miesto posledného odpočinku jej zakladateľa Kýra II.
V roku 2004 bola archeologická lokalita zapísaná na zoznam svetového dedičstva UNESCO.
Dejiny.
Pozostatky Pasargadai, prvej metropoly achajmenovskej ríše, sa nachádzajú približne 43 km od Perzepolu v dnešnej iránskej provincii Fárs. Mesto bolo založené okolo roku 546 pred Kr.
Podľa nedávnych prieskumov bolo zistené, že mesto bolo postavené tak, aby odolalo silnému zemetraseniu. Najvýznamnejšou pamiatkou Pasargadai je hrobka Kýrosa II. Počas islamskej invázie do Iránu chceli arabské vojska hrobku zničiť. Správcovia, ktorí ju strážili, presvedčili Arabov, že ide o hrob matky kráľa Šalamúna. Arabi hrobku ušetrili, ozdobili veršami z Koránu a nazvali ju "Kabr-e mádar-e Solejmán", teda "Hrobka matky kráľa Šalamúna" (قبر مادر سلیمان).
Bam (mesto)

Bam je mesto v Iráne, ktorého začiatky siahajú až do dôb Achajmenovcov. Rozkvet zažilo medzi 7. a 11. storočím, kedy bolo dôležitou križovatkou v obchodu s hodvábom a textíliami. V roku 2003 bola lokalita vážne poškodená zemetrasením.
V roku 2004 bol Bam zapísaný na zoznam svetového dedičstva UNESCO a hneď aj na zoznam svetového dedičstva v ohrození.
Soltáníje

Soltáníje () je bývalé hlavné mesto Ílchanátu. Nachádza sa zhruba 240 kilometrov severozápadne od Teheránu v iránskej provincii Zandžán. Dobre zachované mauzóleum mesta je jedným z vrcholných príkladov perzskej architektúry.
V roku 2005 bolo mesto zapísané na zoznam svetového dedičstva UNESCO.
Pool Malebo

Pool Malebo (v minulosti "Stanley Pool" občas "Malebo Pool" alebo jazero "Ngobila") je rozšírenie rieky Kongo. Vzniknuté jazero je 35 km dlhé a 23 km široké. Plocha dosahuje 400 km². Hlavné mestá Kinshasa (Konžská demokratická republika) aj Brazzaville (Kongo), sa nachádzajú na brehoch v dolnom toku Poolu. Obec Maluku je na hornom toku. Miestni obyvatelia pred koloniálnym obdobím nazývali jazero "Nkunda" .
Sikyón (mytológia)

Sikyón (, ) je v gréckej mytológii syn Marathóna, nástupca sikyónskeho kráľa Lamedóna 
Lamedón mal s Fénou, dcérou Aténčana Klytia dcéru Zeuxippu. Lamedón bol neskôr vo vojnovom stave so synmi Achaia, s bratmi Archodrom a Architelom a vtedy mu prišiel z Atiky na pomoc Sikyón. Lamedón mu preto z vďaky dal svoju dcéru Zeuxippu za manželku a keďže nemal potomka po meči, vyhlásil ho za svojho nástupcu.
Keď Sikyón prevzal kráľovskú korunu, jeho krajinu dovtedy nazývanú "Aigialea", pomenovali po ňom Sikyón. Sikyón a Zeuxippé sa následne stali rodičmi jedinej dcéry Chthonofyly, ktorej sa s bohom Hermom narodil syn Polybos. Chthonofylé sa potom vydala za Flianta, syna boha Dionýza a porodila mu syna Androdama. Nástupcom Sikyóna sa na sikyónskom tróne stal prvorodený syn Chthonofyly, Polybos.
Trinational de la Sangha

Trinational de la Sangha je svetové dedičstvo UNESCO na hranici Konga, Kamerunu a Stredoafrickej republiky v strednej Afrike. Do zoznamu bola táto prírodná pamiatka zapísaná v roku 2012.
Afeidas

Afeidas (, ) môže byť v gréckej mytológii:
Tshikapa

Tshikapa je mesto v Konžskej demokratickej republike a jedno z dvoch miest provincie Kasaï-Occidental. 
Polohopis.
Mesto sa nachádza na sútoku riek Tshikapa a Kasai.
Dejiny.
Tshikapa bol oficiálne vyhlásený za mesto v roku 2003.
Administratívne členenie.
Mesto je rozdelené na 6 obcí (po francúzsky communes): Dibumba I, Dibumba II, Kanzala, Mabondo, Mbumba
Hospodárstvo.
V oblasti sa ťažia diamanty.
Železničná trať Matadi – Kinshasa

Železničná trať Matadi – Kinshasa je jednokoľajná neelektrifikovaná železničná trať v Konžskej demokratickej republike, ktorá spája prístavné mesto Matadi a hlavné mesto Kinshasa.
Dejiny.
Na úseku Matadi – Kinshasa nie je rieka Kongo splavná, a preto sa v roku 1890 začala výstavba železničnej trate. Tá bola dokončená v roku 1898, no vyžiadala si obetí, z toho černochov a 132 Európanov. V rokoch 1923 až 1931 bola trať rekonštruovaná s novými parametrami.
Michal Novák

Michal Novák (* 29. september 1947, Bratislava) je slovenský vedec, profesor v odbore mikrobiológie a imunológie, ktorý sa venuje výskumu Alzheimerovej choroby.
Život.
V roku 1971 získal titul MVDr. v odbore veterinárskeho lekárstva na Univerzite veterinárskeho lekárstva v Košiciach. Následne do roku 1978 ďalej pôsobil na univerzite ako doktorand a odborný asistent. V rokoch 1978-1980 pracoval na Helmitologickom ústave SAV (dnes Parazitologický ústav SAV) v Košiciach. Neskôr v rokoch 1980-1995 na Virologickom ústave SAV v Bratislave. V roku 1985 získal Národnú cenu za medicínu. V tomto období absolvoval post-doktorandskú prax na Univerzite v Cambridge v Spojenom kráľovstve. Od roku 1996 vedie Neuroimunologický ústavu SAV. Na Slovensku sa venuje výchove mladých vedeckých pracovníkov v Neuroimunologickom inštitúte Slovenskej akadémie vied (SAV). Je spoluzakladateľom Centra Memory v Bratislave, ktoré od roku 2002 poskytuje komplexné služby pacientom chorým na Alzheimerovu chorobu.
Majstrovstvá sveta v hádzanej mužov 2003

Majstrovstvá sveta v hádzanej mužov 2003 boli v poradí 18. Majstrovstvá sveta v hádzanej mužov, ktoré organizuje Medzinárodná hádzanárska federácia (IHF). Konali sa v deviatich portugalských mestách: Caminha, Guimarães, Espinho, Lisabon, Madeira, Póvoa de Varzim, Rio Maior, São João da Madeira a Viseu, v dňoch od 20. januára2. februára 2003, za účasti 24 tímov. Jediným nováčikom turnaja bol . Víťazom sa stalo .
Medzinárodné letisko N’djili

Medzinárodné letisko N’djili (, (IATA: FIH, ICAO: FZAA) je najväčšie konžské letisko podľa počtu cestujúcich. Rozkladá sa východne od centra mesta Kinshasa (asi 20 km) v obci Nsele v blízkosti Poola Maleba a leží vo výške
Ugly Kid Joe

Ugly Kid Joe je americká hard rocková kapela z Kalifornie, sformovaná v roku 1989. Kapela hrala viacero štýlov ako hard rock, grunge, funk metal, heavy metal. Najpredávanejší album bol "America's Least Wanted" (1992). Kapela sa preslávila najmä piesňou „Everything about you“, no známe sú aj „Milkman son“, „So Damn Cool“, „Bicycle Wheels“, či cover na pieseň „Cats in the Cradle“. Rozpadli sa po vydaní albumu v roku 1997, no kapela obnovila činnosť v roku 2010 a v máji 2012 vydala EP s názvom "Stairway to Hell".
FC Groningen

FC Groningen je holandský profesionálny futbalový klub pochádzajúci z mesta Groningen. Predchodca klubu bol založený v roku 1915 pod názvom "Unitas". Keď však tím vstúpil do súťaže Eerste Klasse Noord bol premenovaný na "GVAV" (Groninger Voetbal en Atletiek Vereniging). Od sezóny 1971 klub pôsobí pod súčasným názvom "FC Groningen". Momentálne je účastníkom najvyššej holandskej ligy Eredivisie.
Domáce zápasy hráva na štadióne Euroborg, ktorý má kapacitu 22 550 miest a ktorý využíva iba niekoľko rokov; do decembra 2005 hrával domáce stretnutia na štadióne Oosterpark Stadion s kapacitou 12 500 miest. Vybudovanie nového štadióna mal za následok aj vzostup návštevnosti; v sezóne 2004/2005 bola priemerná návštevnosť 12 500 fanúšikov na zápas, momentálne sa pohybuje okolo 22 000 na zápas. Euroborg má prezývku aj "zelené peklo", nakoľko patrí medzi najatmosférickejšie v krajine. Najväčším úspechom klubu je jeho finálová účasť v holandskom pohári KNVB Cup v sezóne 1988/89 v ktorom prehral 1 : 4 s tímom PSV Eindhoven.
Zeuxippé (dcéra Lamedóna)

Zeuxippé alebo Zeuxippa (, ) je v gréckej mytológii dcéra sikyónskeho kráľa Lamedóna a jeho manželky Fény.
Starogrécký autor Pausanias uvádza, že keď k mestu Sikyónu pritiahli Achaiovi synovia Archandros a Architeles, sikyónskemu kráľovi Lamedónovi prišiel z Atiky na pomoc Sikyón, syn Marathóna.Lamedón mu preto z vďaky dal svoju dcéru Zeuxippu za manželku a keďže nemal potomka po meči, vyhlásil ho za svojho nástupcu.
Zeuxippé sa následne stala matkou dcéry Chthonofyly, ktorej sa s bohom Hermom narodil syn Polybos. Chthonofylé sa potom vydala za Flianta, syna boha Dionýza a porodila mu syna Androdama. Kráľovské žezlo však v Sikyóne neskôr prevzal prvorodený vnuk Zeuxippy, Polybos.
Majstrovstvá sveta v hádzanej mužov 2005

Majstrovstvá sveta v hádzanej mužov 2005 boli v poradí 19. Majstrovstvá sveta v hádzanej mužov, ktoré organizuje Medzinárodná hádzanárska federácia (IHF). Konali sa v piatich tuniských mestách: El Mensah, Nabeul, Rades, Sfax a Sousse, v dňoch od 23. januára6. februára 2005, za účasti 24 tímov. Mužské MS sa konali druhýkrát na africkom kontinente, keď predtým to bolo v roku 1999 v Egypte. Nováčikmi turnaja boli a . Víťazom sa stalo , ktoré vo finále zdolalo majstra predchádzajúcich MS. Domáce sa ako druhé neeurópske družstvo v histórii MS dostalo do semifinále turnaja.
McLaren MP4-12C

McLaren MP4-12C je superšportový automobil vyrábaný anglickou automobilkou McLaren od roku 2011, predstavený bol v septembri 2009. Model MP4-12C je druhým produkčným automobilom od McLarenu po legendárnom McLaren F1. McLaren pri jeho výrobe využil prvky z Formuly 1, ako napríklad celo-karbónový podvozok a karoséria, sekvenčná dvojspojková prevodovka, brzdy a iné. MP4-12C je poháňaný 3,8-litrovým, dvakrát preplňovaným (pomocou twin-turba), osemválcom, ktorý produkuje v základe až 600 koní, teda 441 kW a 601 Nm krútiaceho momentu.
Abbeville

Abbeville môže byť:
Majstrovstvá sveta v hádzanej mužov 2007

Majstrovstvá sveta v hádzanej mužov 2007 boli v poradí 20. Majstrovstvá sveta v hádzanej mužov, ktoré organizuje Medzinárodná hádzanárska federácia (IHF). Konali sa v dvanástich nemeckých mestách: Berlín, Brémy, Dortmund, Halle, Hamburg, Kiel, Kolín n/R, Lemgo, Magdeburg, Mannheim, Stuttgart a Wetzlar, v dňoch od 20. januára4. februára 2007, za účasti 24 tímov. Nemecko hostilo mužské MS šiestykrát, keď predtým to bolo v rokoch 1938, 1961, 1982 a v NDR v rokoch 1958 a 1974. Víťazom sa tretíkrát v histórii stalo domáce , ktoré vo finále zdolalo prekvapujúceho finalistu, ktoré získalo svoju prvú medailu. Tretie získalo medailu po 40 rokoch.
Stade des Martyrs

Stade des Martyrs (doslova "Štadión Mučeníkov") je najväčší štadión v Kinshase a v Konžskej demokratickej republike. Jeho kapacita je miest. V súčasnosti tu hrávajú domáce zápasy kluby AS Vita Club, DC Motema Pembe aj Konžské národné futbalové mužstvo.
Štadión bol konštruovaný v roku 2008 podľa odporúčania Medzinárodnej futbalovej federácie (FIFA).
F.C. Paços de Ferreira

Futebol Clube de Ferreira Pacos je portugalský futbalový klub sídliaci v mestečku Paços de Ferreira, ktoré má 8 500 obyvateľov. Klub bol oficiálne založený v roku 1950, avšak vznik sa datuje do roku 1930, keď bol založený jeho predchodca "Sport Club Pacense". Neskôr hral v nižších súťažiach pod názvom "Futebol Clube Vasco da Gama" a súčasný názov získal po premenovaní v roku 1950. Momentálne (január 2013) hrá najvyššiu portugalskú súťaž Primeira Liga. 
Domáce zápasy hrá na štadióne Mata Real, ktorý má kapacitu 5 255 miest. Najväčším úspechom klubu je účasť vo finále portugalského pohára Taça de Portugal v sezóne 2008/09, v ktorom prehral s FC Porto 0-1.
Djenné

Djenné je mesto a obec v Mali s obyvateľmi (2009).
Dejiny.
Pred storočiami bolo Djenné spolu s Timbuktu dôležitými zastávkami transsaharskej obchodnej cesty, prinášajúcej obrovské bohatstvo. Obchodníci v týchto mestách profitovali z transportu zlata, slonoviny a soli zo západnej Afriky. Od 16. storočia sa stali tieto mestá v predstavách Európanov legendami, predstavujúc všetko exotické bohatstvo Afriky.
To sa zmenilo, keď Portugalčania objavili Guinejský záliv a nahradili zastarané transsaharské obchodné cesty lodnou dopravou. Timbuktu a Djenné upadli, a už nikdy nedosiahli pôvodný význam.
Dnes je Djenné cieľom cestovateľov. V porovnaní s Timbuktu je menej obnovené, vyzerá ako zamrznuté v čase. Dominantou je monument z hlinených tehál, starý 500 rokov. 
V roku 1988 bolo Djenné zapísané do zoznamu Svetového dedičstva UNESCO.
Polybos (Sikyón)

Polybos (, ) je v gréckej mytológii syn boha Herma a Chthonofyly, dcéry Sikyóna, nástupca sikyónskeho kráľa Sikyóna
Polybos, nástupca sikyónskeho kráľa Sikyóna podľa starovekého autora Hieronyma nastúpil na trón v Sikyóne okolo roku 1305 pred Kr. a vládol do roku 1265 pred Kr.
Keď sa jeho starý otec Sikyón oženil so Zeuxippou, dcérou sikyónskeho kráľa Lamedóna a prevzal kráľovskú korunu, jeho krajinu dovtedy nazývanú "Aigialea" pomenovali po ňom Sikyón. Kráľovský pár mal následne dcéru Chthonofylu, ktorej sa s bohom Hermom narodil syn Polybos. Po smrti Sikyóna sa Polybos stal jeho následníkom.
Polybos mal dcéru Lysianassu, ktorá sa vydala za Talaa, syna argejského kráľa Bianta. Keď potom Adrastos, syn Talaa a Lysianassy utiekol z Argu, uchýlil ho v Sikyóne starý otec Polybos. Po smrti Polyba sa Adrastos ujal v Sikyóne vlády. Adrastos sa však neskôr do Argu vrátil a kráľovskú korunu v Sikyóne prevzal Ianiskos, potomok Klytia, ktorý prišiel z Atiky.
Podľa starovekého autora Eusebia z Kaisareie nástupcom Polyba bol "Inachos" a jeho menoslov nasledujúcich mýtických kráľov Sikyónu sa od zoznamu Pausania odlišuje:
Železničná trať Dakar – Niger

Železničná trať Dakar – Niger je jednokoľajná neelektrifikovaná železničná trať, ktorá spája mesto Dakar v Senegale a Koulikoro na rieke Niger v Mali cez hlavné mesto Mali Bamako. Je to jediná železničná trať v Mali.
Výstavba.
Úsek Kayes – Koulikoro bol dokončený v roku 1904 a Dakar – Kayes v roku 1924. Dôvodom výstavby bola potreba prepravy surovín do prístavu a odtiaľ do Francúzska.
Lysianassa (dcéra Polyba)

Lysianassa (, ) je v gréckej mytológii dcéra sikyónskeho kráľa Polyba.
Staroveký autor Pausanias uvádza, že Lysianassa sa vydala Talaa, syna argejského kráľa Bianta (podľa inej verzie jeho manželkou bola Lysimaché) a porodila mu syna Adrasta, ktorý neskôr z Argu utiekol a uchýlil sa u svojho starého otca Polyba v Sikyóne. Keďže Polybos nemal potomka po meči, po jeho smrti kráľovskú korunu v Sikyóne prevzal Adrastos.
Club Brugge KV

Club Brugge Koninklijke Voetbalvereniging známy tiež ako Club Brugge KV je belgický futbalový klub sídliaci v meste Bruggy. Bol založený v roku 1891 a momentálne (január 2013) hrá najvyššiu domácu súťaž Belgian Pro League. Patrí medzi najúspešnejšie kluby v krajine nakoľko 13-krát sa stal majstrom a 20-krát skončil na 2. mieste v najvyššej belgickej lige. Tiež je 10-násobným víťazom Belgického pohára. Klub ako prvý v krajine vytvoril v roku 2006 vlastnú televíznu stanicu s názvom "CLUBtv".
Domáce zápasy hrá na štadióne Jan Breydelstadion, ktorý má kapacitu 29 472 miest. Štadión bol v minulosti dejiskom ME vo futbale v roku 2000. 
V minulosti odohral 2 sezóny za klub aj bývalý slovenský futbalový reprezentant Marek Špilár.
Káder mužstva.
Majstrovstvá sveta v hádzanej mužov 2011

Majstrovstvá sveta v hádzanej mužov 2011 boli v poradí 22. Majstrovstvá sveta v hádzanej mužov, ktoré organizuje Medzinárodná hádzanárska federácia (IHF). Konali sa v ôsmich švédskych mestách: Göteborg, Jönköping, Kristianstad, Linköping, Lund, Malmö, Norrköping a Skövde, v dňoch od 13.30. januára 2011, za účasti 24 tímov. Švédsko hostilo mužské MS štvrtýkrát, keď predtým to bolo v rokoch 1954, 1967 a 1993. Nováčikmi turnaja boli a . Víťazom sa štvrtýkrát v histórii stalo , keď obhájilo titul spred 2 rokov.
Zeuxippos

Zeuxippos (, ) môže byť:
Elektrický rušeň 131

Elektrický rušeň 131 (predtým E 479.1, továrenské označenie Škoda 58E) je dvojdielny rušeň pre jednosmernú napájaciu sústavu 3 kV určený pre ťažké nákladné vlaky na tratiach s náročným sklonom medzi Ostravskom a východným Slovenskom. Vyrábala ho plzenská firma Škoda, v rokoch 1980 a 1982 v počte 50 dvojíc. 
Konštrukcia.
Rušeň tvoria dva zhodné diely, spojené zadnou časťou natrvalo k sebe, každý diel má svoje vlastné číslo ako samostatný rušeň. Aj keď sa v prevádzke vyskytujú výhradne v spojených dvojiciach, každá sekcia rušňa je schopná jazdiť samostatne. Prechod z jednej sekcie do druhej je riešený v zadných častiach jednotlivých sekcií. Rušeň je skriňový, so štyrmi dvojnápravovými podvozkami a poháňa ho 8 elektromotorov typu 9 Al 4846 zT, pre každú nápravu jeden. Trakčné motory sú umiestnené v každom podvozku po dvoch s kĺbovou spojkou, ktorá poháňa nápravy ozubeným súkolím. Dizajn rušňovej skrine je podobný s rušňovou skriňou 363, ktoré boli vyvíjané v tom istom období. Na rozdiel od nich ale majú na bočniciach každého dielu štyri okná. Elektrický prúd je odoberaný pomocou dvoch (resp. štyroch) polopantografov na strechách.
Prevádzka.
Rušne boli výrobcom dodané do depa v Spišskej Novej Vsi, kde sú dislokované dodnes, v súčasnosti sú majetkom nákladného dopravcu Železničnej spoločnosti Cargo Slovakia. Aj po rozpade Česko-Slovenska bežne premávajú až do Ostravy. Vozia väčšinu nákladných vlakov na trati Žilina - Košice a Košice - Plaveč, premávajú aj do pohraničných staníc Čierna nad Tisou a Skalité. 
V januári 2009 získali rušne tejto rady schválenie prevádzky v Poľsku a od 30. januára 2009 začali byť prevádzkované na trase Plaveč/Muszyna - Kraków Prokocim, na poľskom území dopravcom PKP Cargo.
Rekord v najvyššej dosiahnutej rýchlosti dvojičiek dosiahla dvojička 131.011/012, ktorá mezi stanicami Michaľany a Slovenské Nové Mesto pri technicko-bezpečnostnej skúške (TBS) dosiahla rýchlosť až 150 km/h.
Adenoviridae

Adenoviridae je čeľaď vírusov. Vírus z tejto čeľade sa po slovensky volá adenovírus.
Sú to vírusy, ktorých genetickú informáciu kóduje DNA. Nemajú obal v podobe fosfolipidovej dvojvrstvy. Ako všetky ostatné druhy vírusov nie sú schopné samostatného množenia; na svoju replikáciu potrebujú živú bunku. Vyvolávajú napríklad niektoré choroby dýchacích ciest, konjunktivitídy či gastroenteritídy.
Elektrický vozeň 411.9

Elektrický vozeň radu 411.9 je úzkorozchodný elektrický motorový vozeň určený pre prevádzku na úzkorozchodnej trati Trenčianska Teplá - Trenčianske Teplice. Pôvodné tri kusy boli vyrobené už v roku 1951 ako rad M 46.0 (neskôr preznačený na EMU 46.0). Po nehode v roku 1973 ale bol jeden vozeň definitívne nefunkčný, čím došlo ku stavu, keď v prípade prevádzkovej neschopnosti jedného z dvoch ostávajúcich vozňov už nebola náhrada. Preto boli tieto dva staršie vozne rekonštruované na rad EMU 46.1 (od roku 1988 rad 411.9). Pôvodne boli dodané tri prívesné vozne. Po nehode motorového vozňa v roku 1973 bol jeden prívesný vozeň prestavaný na motorový, ďalšie dva potom boli prestavané na riadiace vozne a označené ako rad 911.9. Prívesné vozne sa už nenachádzajú na domovskej trati Trenčianska Teplá - Trenčianske Teplice, ale jeden sa nachádza na Oravskej lesnej železnici, druhý na Čiernohronskej železnici.
Faistos (rozlišovacia stránka)

Faistos () môže byť:
Adenozín

Adenozín je chemická zlúčenina patriaca do skupiny nukleozidov. Je zložený z jednej molekuly monosacharidu ribózy a jednej molekuly nukleovej bázy adenín, spojených glykozidovou väzbou. Je to zložka ribonukleových kyselín a zlúčenín zabezpečujúcich prenos energie v bunke (AMP, ADP, ATP).
Štátna vedecká knižnica

Štátna vedecká knižnica môže byť:
Wolfgang Radnai

Wolfgang Radnai, (; * 25. marec 1848, Chișineu-Criș (dnešné Rumunsko) – † 14. október 1935, Sümeg, Maďarsko) bol rímskokatolícky biskup, 11. diecézny biskup banskobystrickej diecézy, po rezignácii 16. decembra 1920 menovaný za titulárneho arcibiskupa axomiského.
Životopis.
Narodil sa 25. marca 1848 v Chișineu-Criș () v Bihárskej župe (dnešné Rumunsko). V roku 1871 si zmenil priezvisko z "Rillhamer" na Radnai.
Po rozpade Uhorska bol niekoľko týždňov internovaný a 25. marca 1919 ho česko-slovenská vláda vykázala do Maďarska, kde až svojej smrti v roku 1935 žil v letnom sídle vesprémskeho biskupa v Sümegu.
František Mojžiš

Ing. František Mojžiš je slovenský podnikateľ. Známy sa stal najmä tzv. kauze Drukos. Špecializovaný trestný súd ho v roku 2012 odsúdil na 8,5 roka väzenia za finančné podvody, v ktorých od viac ako 25 tisíc ľudí vylákal viac ako 3,9 miliardy korún. 
O prepustenie na slobodu požiadal po uplynutí dvoch tretín trestu. Sudca mu vo februári 2018 vyhovel a prepustil ho na šesťročnú skúšobnú dobu. Mojžiš si právoplatne odpykal päť rokov a osem mesiacov z pôvodného 8,5-ročného trestu odňatia slobody za trestný čin podvodu.
Comma-separated values

Comma-separated values skrátene CSV (doslova: "hodnoty oddelené čiarkami") je jednoduchý súborový formát vo forme čistého textu (angl. plain text) určený na ukladanie tabuľkových dát. Súbor vo formáte CSV pozostáva z ľubovoľného počtu záznamov (riadkov), oddelených znakom nového riadka. Každý záznam obsahuje stĺpce, ktoré su oddelené iným znakom, prevažne čiarkou (,) alebo tabulátorom. Zvyčajne majú všetky záznamy rovnaký počet stĺpcov.
Použitie.
CSV je bežný, relatívne jednoduchý súborový formát, ktorý je aplikáciami široko podporovaný. Medzi jeho najbežnejšie použitie patrí výmena tabuľkových dát medzi programami, ktoré natívne používajú nekompatibilné (často vlastné a nedokumentované) formáty. Väčšina takýchto programov podporuje CSV aspoň ako alternatívny formát na import/export dát.
„CSV“ nie je jediný, presne stanovený formát, neexistuje preň žiadna špecifikácia. Popis formátu sa však nachádza (mimo iného) v RFC 4180. V praxi sa pojem „CSV“ vzťahuje na súbory, ktoré: 
Aj v rámci týchto všeobecných obmedzení, sa používajú rôzne variácie tohto formátu. Preto „CSV“ súbory nie sú celkom prenosné. Ale rozdiely sú len malé, a mnoho implementácií umožňujú užívateľom určiť oddeľovací znak, použitie úvodzoviek atď.
Nedostatočný štandard.
Názov "CSV" indikuje použitie čiarky na oddelenie stĺpcov s dátami. Ale, pojem „CSV“ je značne používaný na označenie veľkého množstva formátov, ktoré sa odlišujú rôznymi spôsobmi. Napríklad mnoho takzvaných „CSV“ súborov v skutočnosti používa tabulátor namiesto čiarky, takýto variant sa potom niekedy označuje ako TSV, "Tab-separated values"; niektoré povoľujú alebo vyžadujú apostrofy alebo úvodzovky okolo niektorých alebo všetkých stĺpcov; a niektoré rezervujú prvý riadok pre zoznam názvov stĺpcov.
Konkrétny problém je v tom, že v niektorých jazykoch vrátane slovenčiny sa čiarka používa na oddelenie desatinných miest v číslach. Práve preto nie je v mnohých jazykoch možné jednoduché využitie čiarky ako oddeľovača jednotlivých stĺpcov, ale sa musia takéto hodnoty uzatvárať do úvodzoviek.
Renta

Renta môže byť:
Renta (ekonómia)

Renta je výraz, ktorý v ekonómii pôvodne označoval len výnos z pôdy (pozemkovú rentu v širšom zmysle). Neskôr sa jeho význam rôzne menil: niektorí autori ho rozšírili aj na iné výrobné faktory než pôdu, iní ho zúžili len na "nadmernú" časť výnosu z pôdy či iného výrobného faktora a podobne. Konkrétne jednotlivé definície vyzerajú takto:
Zeuxippé (manželka Pandióna)

Zeuxippé alebo Zeuxippa (, ) je v gréckej mytológii sestra najády Praxithey, manželka aténskeho kráľa Pandióna I.
Zeuxippé a Pandión sa stali rodičmi dvoch dcér, Prokny a Filomély a dvojčat, chlapcov Erechthea a Bouta. Keď potom po spore kvôli hraniciam napadol Atény Labdakos, prišiel Pandiónovi na pomoc trácky kráľ Téreus a vojnu spolu priviedli k úspešnému koncu. Pandión mu potom z vďaky dal svoju dcéru Proknu za manželku. Prokné žila potom v Trákii šťastne až dovtedy, kým neprišla na návštevu jej sestra Filoméla, do ktorej sa jej manžel Téreus zaľúbil. Táto láska však mala hrozné následky. Po neopätovanej láske sa jej chcel Téreus zmocniť násilím a keď sa mu ubránila, zatvoril ju v hustom lese do osamelej chatrče. Keďže ju nezlomilo ani väzenie a ona navyše vyhlásila, že nebude mlčať, vyrezal jej jazyk. 
Filoméla si však našla spôsob ako to oznámiť sestre. Vytkala správu o svojom osude na závoj, ktorý sestre podala. Prokné potom manželovi pripravila strašnú pomstu, zabila ich syna Itya a predložila mu ho na večeru. Najvyšší boh Zeus však nedopustil, aby tento zločin ostal bez trestu a všetkých troch zbavil ľudskej podoby. Térea premenil na dudka, Proknu na slávika a Filomélu na lastovičku. 
Zeuxippin manžel Pandión sa s touto hroznou tragédiou nevedel zmieriť. Zo žiaľu nad stratou svojich dcér sa usúžil až k smrti.